Blaze7451/Wiki-th-20250601 huggingface dataset:
อันเดรอา เดล ซาร์โต

ไฟล์:Andrea del Sarto 008.jpg|thumb|260px |“ภาพเหมือนตนเอง” (ราวปี ค.ศ. 1520 - 1530) สกอตแลนด์
อันเดรอา เดล ซาร์โต (Andrea del Sarto, ราว ค.ศ. 1486 - ค.ศ. 1531) เป็นจิตรกรสมัยศิลปะเรอเนซองส์และแมนเนอริสม์ยุคต้นของประเทศอิตาลีในคริสต์ศตวรรษที่ 16 มีความเชี่ยวชาญทางการเขียนภาพสีน้ำมัน จิตรกรร่วมสมัยยกย่องอันเดรอา เดล ซาร์โตว่า  "Senza errori”"หรือผู้ไม่ทำผิดและถือกันว่ามีความสามารถไม่ด้อยไปกว่าราฟาเอล

**ชีวิตเบื้องต้น**
อานเดรอาเกิดที่เมืองกวาลฟอนโดไม่ไกลจาก ฟลอเรนซ์ราวปี ค.ศ. 1486 หรือ 1487 เป็นหนึ่งในพี่น้องสี่คนของอักโนโลช่างตัดเสื้อ  ตั้งแต่ปี ค.ศ. 1494 อันเดรียฝึกงานกับช่างทองและต่อมากับช่างแกะสลักไม้ และจิอาน บาริเล จิตรกรผู้ไม่ค่อยมีฝีมือดีนักแต่อานเดรอาก็ฝึกอยู่จนถึงปี ค.ศ. 1498 จอร์โจ วาซารีกล่าวถึงอานเดรอาในหนังสือ “ชีวิตศิลปิน” ว่าต่อมาอานเดรอาก็ไปฝึกกับ เปียโร ดิ โคสิโม (Piero di Cosimo) และต่อมาอีกกับราฟาเอลลิโน เดล การ์โบ (Raffaellino del Garbo)
อานเดรอาและเพื่อนผู้อายุมากกว่า ฟรานเชียบิจิโอ (Franciabigio) ตัดสินใจเปิดสติวดิโอด้วยกันที่จตุรัสกราโน งานชิ้นแรกที่ทำด้วยกันอาจจะเป็น “การรับศีลจุ่มของพระเยซู” สำหรับคอมพานเยีย เดลโล สกาลโซชาวฟลอเรนซ์ซึ่งเป็นงานแรกของจิตรกรรมฝาผนังชุดแบบสีเดียว จนกระทั่งเมื่ออานเดรอาแยกตัวออกมา ลักษณะงานของอานเดรอาก็เป็นเอกลักษณ์ของตนเอง โดยเฉพาะการใช้สีและบรรยากาศที่ง่ายๆ ที่ทำให้การแสดงออกทางอารมณ์เป็นธรรมชาติ 

**อ้างอิง**


**ดูเพิ่ม**
 ศิลปะเรอเนซองส์- แมนเนอริสม์

**สมุดภาพ== 
ภาพ:Sarto, Andrea del — St. John the Baptist — 1517 circa.jpg|“บาคคัส” (Bacchus) ราว ค.ศ. 1517
ภาพ:Wga andrea del Sarto madonna and child with the young st john.jpg|“พระแม่มารีและพระบุตรและนักบุญจอห์นแบ็พทิสต์ ” ราว ค.ศ. 1518 โรม
ภาพ:Wga andrea del Sarto charity.jpg|“ความกรุณา” (Charity)สัญลักษณ์แฝงคติราว ค.ศ. 1518 พิพิธภัณฑ์ลูฟว์ กรุงปารีส ฝรั่งเศส
ภาพ:Annunciation - Sarto.jpg|“การประกาศของเทพ”ราว ค.ศ. 1528 
1531
หมวดหมู่:บุคคลที่เกิดในปี พ.ศ. 2029
หมวดหมู่:บุคคลที่เกิดในปี พ.ศ. 2030
ซาร์โต
ซาร์โต
ซาร์โต
ซาร์โต
ซาร์โต
หมวดหมู่:บุคคลจากฟลอเรนซ์
การขัดเกลาทางสังคม

การขัดเกลาทางสังคม  (Socialization) เป็นคำที่เริ่มมีมาตั้งแต่พจนานุกรมสมัยกรีก โดยเพลโตเป็นผู้บัญญัติใช้ แต่คำนี้เป็นที่รู้จักกันอย่างกว้างขวางในกลุ่มนักสังคมวิทยาชาวอเมริกันในช่วงทศวรรษ 1920 มีความหมายถึงการเรียนรู้ทางสังคมของมนุษย์ที่ได้รับมาจากครอบครัว สภาพแวดล้อม ระบบโครงสร้างทางประเพณี สังคม บรรทัดฐานของกลุ่มคน หล่อหลอมให้มนุษย์เข้าใจภาษา มาตรฐาน จริยธรรม ความคิด ทัศนคติต่อสังคม
ซิกมันด์ ฟรอยด์ อธิบายไว้ว่า ตัวตนของบุคคลมี 3 ส่วน คือส่วนที่เรียกว่า id เป็นตัวตนที่มีมาตั้งแต่เกิด และตัวตนอีก 2 ส่วนได้แก่ ego และ superego เกิดจากการขัดเกลาของสังคม โดยเฉพาะในช่วง 5 ปีแรกของชีวิต

**อ้างอิง**
หมวดหมู่:สังคม
มาซัชโช

มาซัชชีโอ หรือ ตอมมาโซ มาซัชชีโอ (Masaccio; ชื่อเมื่อแรกเกิด: Tommaso Cassai หรือ Tommaso di Ser Giovanni di Mone, 21 ธันวาคม ค.ศ. 1401 - ฤดูใบไม้ร่วง ค.ศ. 1428) เป็นจิตรกรยุคฟื้นฟูศิลปวิทยาคนสำคัญของประเทศอิตาลีในคริสต์ศตวรรษที่ 15 มีความเชี่ยวชาญทาง การเขียนจิตรกรรมฝาผนัง และบานพับภาพ จิตรกรรมฝาผนังของมาซัชชีโอเป็นงานเชิงมนุษยนิยมซึ่งทำให้แสดงให้เห็นความยืดหยุ่นที่ไม่เคยเห็นกันมาก่อน
ชื่อ “มาซัชชีโอ” เป็นสมญาของชื่อตัว “ตอมมาโซ” เพราะ “มาซัชชีโอ” แปลว่า ตอมมาโซ “ใหญ่” “อ้วน” “งุ่มง่าม” หรือ “เลอะเทอะ” สร้อยที่ให้นี้เพื่อให้แตกต่างจากจิตรกรที่มาซัชชีโอร่วมงานด้วยที่ชื่อ  “ตอมมาโซ” เช่นกัน  “ตอมมาโซ” หลังนี้มารู้จักกันในชื่อ “มาโซลีโน ดา ปานีกาเล” (Masolino da Panicale) หรือ “ตอมมาโซเล็ก”
แม้ว่ามาซัชชีโอจะวาดภาพเพียงไม่นานแต่ก็มีอิทธิพลต่อจิตรกรคนอื่นๆ มาซัชชีโอเป็นจิตรกรคนแรกๆ ที่ใช้การเขียนแบบทัศนียภาพโดยเฉพาะการใช้จุดลับตา หรือจุดอันตธาน (Vanishing point) เป็นครั้งแรก นอกจากนั้นมาซาชิโอก็ยังละทิ้งวิธีการเขียนแบบกอธิคและการใช้การตกแต่งอย่างเช่นจิตรกรเจนตีเล ดา ฟาบรีอาโน (Gentile da Fabriano) มาเป็นแบบที่เป็นธรรมชาติมากกว่าโดยใช้การวาดแบบทัศนียภาพเข้าช่วย

**อ้างอิง**

**ดูเพิ่ม**
 จิตรกรรมฝาผนัง- บานพับภาพ- ภาพเขียนสีน้ำมัน- ยุคฟื้นฟูศิลปวิทยา

**สมุดภาพ== 
ภาพ:Masaccio 001.jpg|“การนมัสการของโหราจารย์” ราว ค.ศ. 1425-1428 เบอร์ลิน ประเทศเยอรมนี
ภาพ:Masaccio 004.jpg|จิตรกรรมฝาผนังฉากจากชีวิตของนักบุญเปโตร ราว ค.ศ. 1425-1428 ที่ซันตามาเรียเดลการ์มีเน ฟลอเรนซ์
ไฟล์:03 2015 Basilica di Santa Maria del Carmine (Firenze)-Cappella Brancacci-Adamo Eva Cacciata Paradiso terrestre-Masaccio- Photo Paolo Villa FOTO9202 tris.jpg|ตำแหน่งของภาพบนเสาในชาเปล
ภาพ:Masaccio 005.jpg|จิตรกรรมฝาผนังฉากจากชีวิตของนักบุญปีเตอร์ ที่โบสถ์ซันตามาเรียเดลการ์มิเน (รายละเอียด)
ภาพ:Masaccio 029.jpg|“พระเยซูบนกางเขน” ราว ค.ศ. 1426 ที่ซันตามาเรียเดลการ์มีเน ปิซา
ภาพ:San Giovenale Masaccio.jpg|บานพับภาพ“แม่พระและพระกุมารกับนักบุญ”
1428
หมวดหมู่:บุคคลที่เกิดในปี พ.ศ. 1944
หมวดหมู่:จิตรกรในคริสต์ศตวรรษที่ 15
หมวดหมู่:จิตรกรสมัยฟื้นฟูศิลปวิทยา
หมวดหมู่:จิตรกรชาวอิตาลี
หมวดหมู่:บุคคลจากแคว้นตอสคานา
ท้าวอัศกรรมมาลา

ท้าวอัศกรรณมารา เจ้าเมืองดุรัม เป็นเพื่อนอีกตนหนึ่งของทศกัณฐ์ ได้ขอทศคีรีวัน ทศคีรีธร โอรสฝาแฝดของทศกัณฐ์ที่เกิดกับนางช้าง ไปเป็นลูกบุญธรรม เมื่อลูกบุญธรรมทั้งสองและทศกัณฐ์ตาย ท้าวอัศกรรณมาราก็ยกทัพไปช่วยแก้แค้น จึงถูกพระรามแผลงศรตัดตัวขาด แต่แทนที่จะตายกลับมีร่างกายทวีคูณขึ้นเรื่อย ๆ พิเภกจึงบอกความลับว่าท้าวอัศกรรณมาราได้พรจากพระอิศวร ถึงร่างกายจะถูกตัดเป็นกี่ท่อนก็จะทวีคูณขึ้นมา ไม่มีวันตาย วิธีฆ่าคือ ต้องนำร่างทั้งหมดไปทิ้งน้ำ พระรามจึงแผลงศรพรหมาสตร์ไปตัดหัวขาด และนำร่างไปทิ้งน้ำ 
ท้าวอัศกรรณมารา เป็นหนึ่งในทวารบาลในพระบรมมหาราชวัง

**ลักษณะ**
หน้าสีม่วงแก่ 7 หน้า 2 กร แบ่งเป็น 2 ชั้นด้วยกัน ชั้นแรกเป็นหน้าปกติ 1 หน้า และหน้าเล็ก ๆ  3 หน้า เรียงอยู่ตรงท้ายทอย ส่วนชั้นที่ 2 เป็นหน้าเล็ก 3 หน้า แสดงอาการปากขบตาโพลงหรือปากแสยะตาโพลงสวมชฎามนุษย์หรือมงกุฎชัย 
หมวดหมู่:ตัวละครในรามเกียรติ์
เพลย์เมกเกอร์

เพลย์เมกเกอร์ หรือ ตัวทำเกมในทางฟุตบอลนั้นคือผู้เล่นตัวรุกที่มีหน้าที่ควบคุมเกมรุกของทีมและมักจะมีส่วนในการจ่ายบอลเพื่อให้เพื่อนร่วมทีมทำประตู นอกจากนั้น หลายคนอาจจะเข้าใจว่าเพลย์เมกเกอร์คือมิดฟิลด์ตัวรุก แต่ความจริงแล้ว เพลย์เมกเกอร์ไม่ได้เป็นได้เพียงตำแหน่งนี้ตำแหน่งเดียวเท่านั้น เพลย์เมกเกอร์จะต้องเป็นคนที่มีความคิดสร้างสรรค์ มีทักษะการจ่ายบอลที่ดี จ่ายบอลฉลาด มีเทคนิคการเอาตัวรอดที่ดี เนื่องจากว่ามิดฟิลด์ส่วนใหญ่จะมีทักษะเหล่านี้ ตำแหน่งเพลย์เมกเกอร์จึงมักจะตกอยู่ที่มิดฟิลด์ เพลย์เมกเกอร์ที่มีชื่อเสียงตั้งแต่อดีตจนถึงปัจจุบันส่วนใหญ่จะสวมเสื้อหมายเลข 10 เช่น โบบัน รุย คอสต้า ซีดาน เป็นต้น

**คุณสมบัติของเพลย์เมกเกอร์ที่ดี**
บางที คุณสมบัติที่สำคัญที่สุดสำหรับเพลย์เมกเกอร์คือความสามารถในการอ่านเกม การยืนตำแหน่งที่ถูกต้องเพื่อรับและจ่ายบอลอย่างมีประสิทธิภาพ สัญชาติญานยังเป็นส่วนประกอบที่สำคัญอีกอย่างหนึ่งสำหรับเพลย์เมกเกอร์ เพลย์เมกเกอร์จะต้องรู้ว่าผู้เล่นแต่ละคนยืนอยู่ที่ไหนบ้างในแต่ละสถานการณ์โดยไม่ต้องใช้เวลาคิดมากเกินไป เพลย์เมกเกอร์ที่ดีนั้นมักจะเป็นคนครองบอลที่เหนียวแน่น ทำให้เพื่อนร่วมทีมคนอื่นๆสามารถวิ่งทำทางเพื่อทำเกมรุกได้ หน้าที่ที่เห็นได้ชัดอีกอย่างหนึ่งของเพลย์เมกเกอร์ก็คือการจ่ายแบบเฉียบขาดเพื่อให้เพื่อนได้ทำประตู ในทางฟุตบอลมักจะรู้จักกันในชื่อคิลเลอร์พาสหรือไฟนอลบอลซึ่งมักจะนำไปเก็บสถิติเป็นลูกแอสซิสต์ แม้ว่าเพลย์เมกเกอร์จะเป็นผู้เล่นที่คอยช่วยเหลือให้เพื่อนทำประตู แต่ฟุตบอลสมัยใหม่นั้น เพลย์เมกเกอร์มักจะมีชื่อเสียงมาจากการเป็นผู้ทำประตูหรือที่เรียกว่า El Goleador อีกด้วย เช่น ริคาร์โด้ กาก้า เอเดน อาซาร์ ชาบี้ เฮอนันเดส

**เพลย์เมกเกอร์และแทคติกส์**
เพลย์เมกเกอร์ไม่ใช่ผู้เล่นที่ต้องเข้าปะทะหรือไม่ค่อยมีหน้าที่ในเกมรับเท่าไหร่ เพลย์เมกเกอร์เป็นคนสำคัญในการเปลี่ยนเกมของทีม ในระบบ 4-4-2 นั้น เพลย์เมกเกอร์มักจะเล่นเคียงข้างกับมิดฟิลด์ตัวรับเพื่อไม่ให้เป็นจุดอ่อนในการโจมตี อย่างไรก็ตาม แผนการเล่นแบบอื่นๆนั้นอาจจะใช้เพลย์เมกเกอร์หลายคน ในครั้งที่เควิน คีแกนคุมทีมแมนเชสเตอร์ซิตีอยู่นั้น เขามักจะใช้เพลย์เมกเกอร์สองคนอย่าง Ali Bernarbia และ Eyal Berkovic ในระบบ 3-5-2 อย่างไรก็ตาม ส่วนใหญ่แล้วมักจะใช้เพลย์เมกเกอร์แค่คนเดียวเท่านั้นเพื่อลดจุดอ่อนในเกมรับและการใช้เพลย์เมกเกอร์มากกว่าหนึ่งคนนั้นอาจจะทำให้เพลย์เมกเกอร์แต่ละคนไม่ได้เล่นด้วยสไตล์ของตัวเองอย่างเต็มที่เท่าไรนัก
หมวดหมู่:ฟุตบอล
หมวดหมู่:คำศัพท์ฟุตบอล
ผู้รักษาประตูยอดเยี่ยมยุโรป

ตำแหน่งผู้รักษาประตูยอดเยี่ยมยุโรป เป็นรางวัลที่มีการมอบให้กับผู้รักษาประตูที่เล่นได้โดดเด่นที่สุดในยุโรปทุกปีตั้งแต่ ค.ศ. 1990 ซึ่งมาจากการลงคะแนนเสียงของยูฟ่า

**รายชื่อผู้ได้รับรางวัล**
1990 - ITA วอลเตอร์ เซนกา
*1991 - GER โบโด อิลก์เนอร์
*1992 - DEN ปีเตอร์ ชไมเคิล
*1993 - DEN ปีเตอร์ ชไมเคิล
*1994 - BEL มิเชล พรูดอม
*1995 - NED แอ็ดวิน ฟัน เดอร์ซาร์
*1996 - GER อันเดรียส ค็อปเค
*1997 - GER เยนส์ เลห์มันน์
*1998 - DEN ปีเตอร์ ชไมเคิล
*1999 - GER โอลิเวอร์ คาห์น
*2000 - GER อ็อลลีเวอร์ คาห์น
*2001 - GER อ็อลลีเวอร์ คาห์น
*2002 - GER อ็อลลีเวอร์ คาห์น
*2003 - ITA จันลุยจี บุฟฟอน
*2004 - POR วิตอร์ ไบยา
*2005 - CZE ปีเตอร์ เช็ก
*2006 - GER เย็นส์ เลมัน
*2007 - CZE ปีเตอร์ เช็ก
*2008 - CZE ปีเตอร์ เช็ก
*2009 – NED เอ็ดวิน ฟัน เดร์ซาร์ 
*2010 – ESP อิเกร์ กาซิยัส
*2011 – GER มานูเอ็ล น็อยเออร์
*2012 – CZE ปีเตอร์ เช็ก 
*2013 – GER มานูเอ็ล น็อยเออร์ 
*2014 – GER มานูเอ็ล น็อยเออร์ 
*2015 – GER มานูเอ็ล น็อยเออร์
*2016 – ITA จันลุยจี บุฟฟอน
*2017 – ITA จันลุยจี บุฟฟอน
*2018 – CRC เกย์ลอร์ นาบัส
*2019 – BRA อาลีซง แบเกร์
*2020 – GER มานูเอ็ล น็อยเออร์
*2021 – SEN เอดัวร์ แมนดี
*2022 – BEL ตีโบ กูร์ตัว
*2023 – BRA แอแดร์ซง โมไรส์
*2024 – ARG เอมิเลียโน มาร์ติเนซ

**แยกตามประเทศ**

**แยกตามสโมสร**

**ผู้รักษาประตูยอดเยี่ยมแห่งศตวรรษที่ 20**
IFFHS ได้ลงคะแนนเสียงหาผู้รักษาประตูยอดเยี่ยมแห่งศตวรรษที่ 20 ซึ่งผู้ชนะก็คือ เลฟ ยาชิน ทีมชาติรัสเซีย
*USSR เลฟ ยาชิน (1002)
*ENG กอร์ดอน แบงส์ (717)
*ITA ดีโน ซอฟฟ์ (661)
*GER เซปป์ ไมเออร์ (456)
*ESP ริการ์โด ซามอรา (443)
*PRY โชเซ ลุยส์ ชีลาแวร์ต (373)
*DEN ปีเตอร์ ชไมเคิล (291)
หมวดหมู่:ผู้รักษาประตูฟุตบอล
หมวดหมู่:รางวัลฟุตบอล
หมวดหมู่:รางวัลยูฟ่า
บาการี ซาญา

บาการี ซาญา (Bacary Sagna pron) เป็นกองหลังทีมชาติฝรั่งเศส บิดามารดาเป็นชาวเซเนกัลโดยกำเนิด เกิดเมื่อวันที่ 14 กุมภาพันธ์ ค.ศ. 1983 ที่เมือง Sens เป็นอดีตผู้เล่นตำแหน่ง แบ็คขวา ให้กับ อาร์เซน่อล และ แมนเชสเตอร์ซิตี้ ปัจจุบันประกาศรีไทร์เลิกเล่นฟุตบอลอาชีพเมื่อปี 2019 ในวัย 36 ปี

**แหล่งข้อมูลอื่น**
 Bacary Sagna Official Website date=2010-06-15 
*23560- @sagnaofficial Sagna twitter page - Arsenal.com profile
*name=Bacary Sagna
หมวดหมู่:นักฟุตบอลชาวฝรั่งเศส
หมวดหมู่:ชาวฝรั่งเศสเชื้อสายเซเนกัล
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลอาร์เซนอลหมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในพรีเมียร์ลีก
หมวดหมู่:บุคคลจากจังหวัดอียอน
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
แม่แบบ:เหตุการณ์ปัจจุบัน/2551 กุมภาพันธ์ 28

* พ.ต.ท.ทักษิณ ชินวัตร อดีตนายกรัฐมนตรีไทย เดินทางกลับถึงประเทศไทย หลังจากลี้ภัยทางการเมืองนานกว่า 1 ปี เพื่อเข้ามอบตัวและต่อสู้คดีทุจริตการจัดซื้อที่ดินย่านถนนรัชดาภิเษก และคดีปกปิดโครงสร้างผู้ถือหุ้นบริษัทเอสซีแอสเซท ในเครือชิน คอร์ปอเรชั่น  (ผู้จัดการออนไลน์)
}
เดอะสตาร์

เดอะสตาร์ (The Star) สามารถหมายถึง- เดอะสตาร์ ค้นฟ้าคว้าดาว รายการประกวดร้องเพลงในประเทศไทย- เดอะสตาร์ (ไพ่ทาโรต์) ชื่อของไพ่ทาโรต์ หมายเลขที่ 17
 หนังสือพิมพ์- เดอะสตาร์ (ชิคาโก) หนังสือพิมพ์ในเมืองชิคาโก- เดอะสตาร์ (ลอนดอน) หนังสือพิมพ์ในเมืองลอนดอน- เดอะสตาร์ (ฮ่องกง) หนังสือพิมพ์ในฮ่องกง
ธงชาติอิสราเอล

ธงชาติอิสราเอล เริ่มใช้อย่างเป็นทางการเมื่อวันที่ 28 ตุลาคม พ.ศ. 2491 หลังจากการประกาศสถาปนาประเทศได้ 5 เดือน ลักษณะเป็นธงสี่เหลี่ยมผืนผ้าพื้นสีขาว กว้าง 8 ส่วน ยาว 11 ส่วน กลางธงมีรูปดาวหกแฉกสีฟ้า อยู่ระหว่างแถบสีฟ้า 2 แถบ ที่พาดผ่านตอนบนและตอนล่างของธง โดยสีฟ้าหรือสีน้ำเงินในธงชาติและธงต่างๆ ของอิสราเอลนั้น มีระดับความเข้มที่แตกต่างกันออกไป เฉพาะสีฟ้าในธงชาตินั้น เป็นชนิดที่เรียกในภาษาอังกฤษว่า "dark sky-blue" ธงนี้ออกแบบขึ้นครั้งแรกเพื่อใช้ในขบวนการไซออนนิสต์เมื่อ พ.ศ. 2434  แบบของธงนี้มีพื้นฐานมาจากผ้าคลุมศีรษะของชาวยิวเพื่อใช้ในการทำพิธีทางศาสนา ซึ่งเป็นผ้าสีขาวมีขอบฟ้า มีชื่อเรียกว่า "ทาลลิต" (Tallit) ส่วนดาวหกแฉกสีฟ้าที่กลางธงมีชื่อเรียกว่า ดาราแห่งดาวิด (ภาษาฮีบรูเรียกว่า "มาเกน ดาวิด" (Magen David) แปลว่า โล่แห่งกษัตริย์ดาวิด) อันเป็นสัญลักษณ์ของชาวยิว ซึ่งเริ่มใช้โดยชาวยิวในกรุงปราก ประเทศสาธารณรัฐเช็ก ในช่วงยุคกลางตอนปลาย และได้รับการยอมรับโดยคองเกรสแห่งไซออนนิสต์ครั้งที่ 1 (First Zionist Congress) เมื่อ พ.ศ. 2440
ใน พ.ศ. 2550 ประเทศอิสราเอลได้สร้างสถิติธงชาติที่มีขนาดใหญ่ที่สุดในโลกขึ้นใหม่ จากการกางธงชาติอิสราเอลขนาดกว้าง 100 เมตร ยาว 660 เมตร น้ำหนัก 5.2 ตัน ที่บริเวณใกล้ป้อมโบราณเมืองมาซาดา

**ดูเพิ่ม**
 ธงในประเทศอิสราเอล- สีฟ้าในศาสนายูดาย- ตราแผ่นดินของอิสราเอล- ฮาทิควา

**อ้างอิง**

**แหล่งข้อมูลอื่น**
 title=ธงชาติอิสราเอล-  ธงชาติอิสราเอล (Jewish Virtual Library)
หมวดหมู่:สัญลักษณ์ของประเทศอิสราเอล
หมวดหมู่:ธงในประเทศอิสราเอล
อิสราเอล
ฟิลิป พูลแมน

ฟิลิป พูลแมน (Philip Pullman) เป็นนักเขียนชาวอังกฤษ ผู้เขียนวรรณกรรมไตรภาคขายดีที่สุดธุลีปริศนา และวรรณกรรมแฟนตาซีอื่นอีกหลายเรื่อง

**ประวัติ**
พูลแมน เกิดวันที่ 19 ตุลาคม ค.ศ. 1946 ที่เมืองนอริช ประเทศอังกฤษ ช่วงวัยเด็กพูลแมนเดินทางไปทั่วโลก เพราะพ่อ (และพ่อเลี้ยง) ทำงานในกองทัพอากาศ เขาย้ายกลับอังกฤษ เมื่ออายุ 11 ปี หลังจากเรียนจบมัธยม พูลแมน ไปเรียนต่อ ด้านภาษาอังกฤษ ที่วิทยาลัยเอ็กซีเตอร์ ในมหาวิทยาลัยออกซฟอร์ด จากนั้น ก็เป็นครูสอนหนังสือ ในโรงเรียนประถมอยู่ 12 ปี แล้วก็ย้ายไปเป็นอาจารย์พิเศษ ที่วิทยาลัยเวสต์มินสเตอร์ ในมหาวิทยาลัยออกซฟอร์ด สอนวิชาวรรณคดี สมัยวิกตอเรีย นิทานพื้นบ้าน และการเขียนเชิงสร้างสรรค์ ในที่สุดปี ค.ศ.1986 พูลแมน ก็ลาออกจากการสอน และเข้ามา ทำงานเขียน เต็มเวลา พูลแมน เริ่มเขียนหนังสือมาตั้งแต่ปี ค.ศ. 1977 เขาเขียนเรื่องได้ หลากหลายแนว และมีแฟนๆ มากมายหลายวัย เพราะเขาเขียนตั้งแต่ นวนิยายสำหรับผู้ใหญ่ วรรณกรรมเยาวชน นิทานภาพ บทละคร สารคดี นวนิยายแฟนตาซี นวนิยายอิงประวัติศาสตร์ และนวนิยายร่วมสมัย 


**ธุลีปริศนา**
ฟิลิป พูลแมน มีชื่อเสียงอย่างมาก จากหนังสือชุด ธุลีปริศนา ที่เล่มแรก มหันตภัยขั้วโลกเหนือ (Northern Lights) ตีพิมพ์เมื่อปี ค.ศ.1995 และได้รับรางวัล Carnegie Medal , The Guardian Award และ British Book Award : Childrens Book of the Year กลายเป็นหนังสือที่ได้รับความนิยมมาก

**รายชื่อผลงานหนังสือ**
 ชุดธุลีปริศนา 3เล่ม
*มหัญตภัยขั้วโลกเหนือ
*มีดนิรมิตร
*สู่เส้นทางมรณะ 

**อ้างอิง**
  date=2007-12-12 

**แหล่งข้อมูลอื่น**
  Philip-Pullman.com เว็บไซต์อย่างเป็นทางการ 
หมวดหมู่:นักเขียนชาวอังกฤษ
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:บุคคลจากนอริช
หมวดหมู่:บุคคลจากมหาวิทยาลัยออกซฟอร์ด
มอเตอร์ครอส

กีฬาโมโตครอส
โมโตครอส (Motocross) หรือมักจะเรียกว่า MX หรือ MotoX เป็นกีฬาที่ใช้มอเตอร์ไซค์ หรือ All-Terrain Vehicle (ATV) กีฬาประเภทนี้มีที่มาจากประเทศฝรั่งเศส  และได้รับความนิยมในประเทศอังกฤษตั้งแต่ พ.ศ. 2467 และเริ่มมีการแข่งขันในระดับนานาชาติตั้งแต่ พ.ศ. 2495 โดยใช้รถจักรยานยนต์ขนาด 500 ซีซี คำว่าโมโตครอส มาจากคำว่า "Motorcycle" และ "Cross Country"
ในการแข่งขันในประเภทนี้ผู้แข่งขันจะบิดมอเตอร์ไซค์ และแสดงผาดโผนบนมอเตอร์ไซด์ 250 ซีซี โดยเรียกการแข่งขันประเภทนี้ว่า "ฟรีสไตล์โมโตครอส"-FMX ซึ่งจัดการแข่งขันเป็นครั้งแรกในปี พ.ศ. 2542 ในการแข่งขันกีฬาเอกซ์เกมส์ และหลังจากนั้นก็เป็นที่นิยมมากขึ้นเรื่อยๆ ทั่วโลก

**อ้างอิง**
หมวดหมู่:จักรยานยนต์
หมวดหมู่:กีฬา
หมวดหมู่:กีฬาที่มีต้นกำเนิดในสหราชอาณาจักร
ลำดับเหตุการณ์สงครามโลกครั้งที่สอง

เรียงลำดับเหตุการณ์ระหว่างสงครามโลกครั้งที่สองโดยแบ่งเป็นปี- ลำดับเหตุการณ์สงครามโลกครั้งที่สอง (1939)- ลำดับเหตุการณ์สงครามโลกครั้งที่สอง (1940)- ลำดับเหตุการณ์สงครามโลกครั้งที่สอง (1941)- ลำดับเหตุการณ์สงครามโลกครั้งที่สอง (1942)- ลำดับเหตุการณ์สงครามโลกครั้งที่สอง (1943)- ลำดับเหตุการณ์สงครามโลกครั้งที่สอง (1944)- ลำดับเหตุการณ์สงครามโลกครั้งที่สอง (1945)
หมวดหมู่:สงครามโลกครั้งที่สอง
หมวดหมู่:ลำดับเหตุการณ์สงครามโลกครั้งที่สอง
สำราญทอง เกียรติบ้านช่อง

สำราญทอง เกียรติบ้านช่อง อดีตนักมวยไทย ดีกรีรองแชมป์มวยไทย สนามมวยเวทีลุมพินี และรองแชมป์มวยไทย เวทีราชดำเนิน  

**ประวัติ**
สำราญทอง เกียรติบ้านช่อง มีชื่อจริงว่า  สำราญ ชูมณี  ชื่อเล่นว่า "ไก่"  เกิดเมื่อวันศุกร์ที่ 16 กรกฎาคม พ.ศ. 2514 ที่จังหวัดนครศรีธรรมราช เป็นน้องชายของ เจริญทอง เกียรติบ้านช่อง ยอดนักมวยไทยชื่อดัง 
จบการศึกษาระดับปริญญาตรีวิชาเอกพลศึกษาจากสถาบันราชภัฏจันทรเกษม  สำราญทอง เกียรติบ้านช่อง เสียชีวิตด้วยอุบัติเหตุ ขับรถส่วนตัวชนกับรถบรรทุก บนถนนรามอินทรา เมื่อเวลา 04.00 น. ของวันเสาร์ที่ 16 กุมภาพันธ์ พ.ศ. 2551  รวมอายุได้ 37 ปี

**อ้างอิง**
หมวดหมู่:นักมวยไทยชาวไทย
หมวดหมู่:นักมวยจากจังหวัดนครศรีธรรมราช
หมวดหมู่:เสียชีวิตจากอุบัติเหตุทางถนนในประเทศไทย
หมวดหมู่:บุคคลจากมหาวิทยาลัยราชภัฏจันทรเกษม
ซูกัส

ชูกัส (Sugus) เป็นยี่ห้อลูกอมรสผลไม้สัญชาติสวิตเซอร์แลนด์ มีลักษณะเฉพาะคือเป็นรูปสี่เหลี่ยมจัตุรัส ห่อด้วยกระดาษไข ใช้อมและเคี้ยว  ปัจจุบันเป็นผลิตภันฑ์ในเครือของ คราฟต์ (Kraft Foods) บริษัทผู้ผลิตอาหารและเครื่องดื่มขนาดใหญ่ที่สุดของสหรัฐอเมริกา (อันดับสองของโลก รองจากเนสต์เล่)
ลูกอมซูกัส เป็นที่นิยมในประเทศแถบเอเชีย และยุโรป โดยเฉพาะในอินโดนีเซีย ฮ่องกง จีน โปรตุเกส โรมาเนีย สเปน สวิตเซอร์แลนด์ และประเทศไทย 

**อ้างอิง**

**แหล่งข้อมูลอื่น**
  เว็บไซต์ของบริษัทผู้ผลิตfix-attempted=yes  /
หมวดหมู่:ขนมหวาน
หมวดหมู่:เครื่องหมายการค้า
เควิน เบคอน

เควิน นอร์วูด เบคอน (Kevin Norwood Bacon) เกิดวันที่ 8 กรกฎาคม ค.ศ. 1958 เป็นนักแสดงชาวอเมริกันที่เป็นที่รู้จักในภาพยนตร์เรื่อง Footloose, Animal House, Stir of Echoes, Wild Things, JFK, Apollo 13 และ The Woodsman

**ประวัติ**
เควิน เบคอนเกิดที่ฟิลาเดลเฟีย รัฐเพนซิลเวเนีย พออายุ 17 ปี เดินทางมานิวยอร์ก เข้าเป็นนักแสดงที่ "เซอร์เคิล" ในสแควร์ เธียเตอร์ 
หนังเรื่องแรกเปิดฉากชีวิตนักแสดงคือ "National Lampoon"s Animal House" หลังจากนั้นเป็นตัวประกอบอย่างเรื่อง Starting Over, Hero at Large,Friday the 13th, Only When I Laugh, Forty-Deuce,Diiner ,The Demon Murder Case จนได้มาเป็นนักแสดงนำเรื่อง Footloose  จากนั้นก็มีผลงานตามาอีก Quicksilver , Planes Trains and Automobiles , Criminal Law ,The Big Picture 1989 Flatliners ,JFK ,A Few Good Men , และ The River Wild  (เรื่องนี้ได้เข้าชิง รางวัลลูกโลกทองคำ)
จากนั้นก็มี Murder in the Firsts , Apollo 13 , Sleeper , Telling Lies In America , Picture Perfect , Digging to China ,Wild Things , My Dog Skip ,A Stir of Echoes 
เขายังมีผลงานการกำกับการแสดงเรื่อง Girl Gone ซึ่งจะมีนักแสดงสาว "ไคร่า เซดจ์ซิก" ภรรยาของเขาเอง ซึ่งมีลูกด้วยกัน 2 คน นอกจากเป็นดาราและผู้กำกับแล้วเควิน เบคอน ยังเป็นนักดนตรีตำแหน่งมือกีตาร์ โดยตั้งวง "The Bacon Brothers" ในปี 1994 กับ "ไมเคิล เบคอน" น้องชายของเขา อัลบั้มแรกชื่อ FoRoSoCo (ย่อมาจากแนวร็อค-โฟล์ก-โซล-คันทรี) วางแผนเมื่อเดือนพฤศจิกายน ปี 1997 โดยมีศิลปินดัง "จอน บอง โจวี" รับเชิญมาร่วม 1 เพลง

**อ้างอิง**
  เควิน เบคอน date=2016-03-04  คอลัมน์รู้ไปโม้ด โดยน้าชาติ ประชาชื่น
หมวดหมู่:นักแสดงอเมริกัน
หมวดหมู่:บุคคลจากฟิลาเดลเฟีย
เกรกอรี เพก

เอลเดร็ด เกรกอรี เพก (Eldred Gregory Peck; 5 เมษายน ค.ศ. 1916 - 12 มิถุนายน ค.ศ. 2003) เป็นนักแสดงชาวอเมริกัน ได้รับรางวัลออสการ์ 2 ครั้ง และรางวัลลูกโลกทองคำ  4 ครั้ง เป็นนักแสดงที่เป็นที่นิยมคนหนึ่งในศตวรรษที่ 20 เขาได้แสดงบทสำคัญในหนังหลายๆเรื่องเช่น โรมรำลึก (1953), พิพากอธรรม (1962) เป็นต้น ในการจัดอันดับนักแสดงนำชายที่ยิ่งใหญ่ที่สุดตลอกกาลของ AFI เขาอยู่ในอันดับที่ 12

**รายชื่อภาพยนตร์ที่แสดง**
 Days of Glory (1944) - The Keys of the Kingdom (1944) - The Valley of Decision (1945) - Spellbound (1945) - The Yearling (1946) - Duel in the Sun (1946) - The Macomber Affair (1947) - Gentleman's Agreement (1947) - The Paradine Case (1947) - Yellow Sky (1949) - The Great Sinner (1949) - Twelve O'Clock High (1949) - The Gunfighter (1950) - Captain Horatio Hornblower (1951) - Only the Valiant (1951) - Screen Snapshots: Hollywood Awards (1951) - David and Bathsheba (1951) - Pictura: An Adventure in Art (1951) (สารคดี) (เป็นผู้ดำเนินรายการ) - The Snows of Kilimanjaro (1952) - The World in His Arms (1952) - The Million Pound Note (1953) - โรมรำลึก (1953) - Boom on Paris (1954) - Night People (1954) - The Purple Plain (1954) - The Man in the Gray Flannel Suit (1956) - Moby Dick (1956) - Designing Woman (1957) - The Bravados (1958) - The Big Country (1958) - Pork Chop Hill (1959) - Beloved Infidel (1959) - On the Beach (1959) - The Guns of Navarone (1961) - Cape Fear (1962) - Lykke og krone (1962) (สารคดี)- How the West Was Won (1962) - พิพากอธรรม (1962) - Captain Newman, M.D. (1963) - Behold a Pale Horse (1964) - Mirage (1965) - John F. Kennedy: Years of Lightning, Day of Drums (1966)  (สารคดี) (เป็นผู้ดำเนินรายการ) - Arabesque (1966) - Pähkähullu Suomi (1967)  - The Stalking Moon (1969) - ขุมทองแมคเคนน่า (1969) - The Chairman (1969) - Marooned (1969) - I Walk the Line (1970) - Shoot Out (1971) - Billy Two Hats (1974) - The Dove (1974) (โปรดิวเซอร์) - ดิ โอเมน อาถรรพ์หมายเลข 6 (1976) - MacArthur (1977) - The Boys from Brazil (1978) - The Sea Wolves: The Last Charge of the Calcutta Light Horse (1980) - The Scarlet and the Black (1983) - Sanford Meisner: The American Theatre's Best Kept Secret (1985) (สารคดี) - Directed by William Wyler (1986) (สารคดี) - Amazing Grace and Chuck (1987) - Old Gringo (1989) - Other People's Money (1991) - Frederic Remington: The Truth of Other Days (1991) (สารคดี) (เป็นผู้ดำเนินรายการ) - กล้าไว้อย่าให้หัวใจหลุด (1991) - The Portrait (1993)
หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:บุคคลจากรัฐแคลิฟอร์เนีย
หมวดหมู่:จิตรกรรมฝาผนัง

หมวดหมู่:จิตรกรรมแบ่งตามประเภท
หมวดหมู่:ศิลปะสมัยกลาง
หมวดหมู่:ศิลปะบาโรก
หมวดหมู่:ศิลปะกอทิก
วิลเลียม มอร์ริส

วิลเลียม มอร์ริส (William Morris) (24 มีนาคม ค.ศ. 1834 - 3 ตุลาคม ค.ศ. 1896) เป็นศิลปิน นักเขียน และนักสังคมนิยมชาวอังกฤษ เป็นหนึ่งในผู้วางรากฐานของ British Arts and Crafts movement และเป็นผู้นำการเปลี่ยนแปลงทางสังคมในสหราชอาณาจักร รวมถึงเป็นกวีและนักประพันธ์นวนิยายด้วย เขาเป็นที่รู้จักในฐานะผู้ออกแบบลวดลายบนผนัง
มอร์ริสเคยเป็นนักศึกษาที่วิทยาลัย Exeter มหาวิทยาลัยออกซฟอร์ด เมื่อจบการศึกษาได้ทำงานเป็นสถาปนิก ต่อมาจึงพบว่าตัวเองชอบศิลปะการวาดมากกว่า มอร์ริสได้ตั้งบริษัทร่วมกับเพื่อน และสร้างงานศิลปะเช่น ภาพวาดบนกระจกสี 

**งานเขียน**
มอร์ริสเริ่มเขียนบทกวีลงตีพิมพ์ในนิตยสารตั้งแต่สมัยเรียนอยู่ในมหาวิทยาลัย แต่ผลตอบรับในช่วงแรกไม่ดีนัก ทำให้เขาไม่กล้าเขียนอะไรไปหลายปี อย่างไรก็ดี ผลงานกวีที่มีชื่อเสียงของเขา คือ "The Haystack in the Floods" เขาหันมาเขียนบทกวีอีกครั้งในช่วงปลายคริสต์ทศวรรษ 1860 และสร้างผลงานดีๆ ไว้หลายชิ้น มีชื่อเรียกรวม ๆ ว่า The Earthly Paradise โดยเป็นบทกวีเกี่ยวกับนักผจญภัยกลุ่มหนึ่งที่ออกเดินทางไปเสาะหาแผ่นดินแห่งชีวิตนิรันดร์ แล้วได้พบกับอาณาจักรกรีกที่เหลือรอดอยู่อย่างลี้ลับ ผลงานชุดนี้สร้างชื่อเสียงให้เขาอย่างมาก บทกวีชุดท้าย ๆ ที่เขาเขียนขึ้นก่อนจะหันไปให้ความสนใจกับงานสังคมนิยม คือมหากาพย์ไอซ์แลนด์ มอร์ริสให้ความสนใจกับตำนานโบราณของเยอรมันและนอร์สอย่างมาก และนำมาเป็นข้อมูลในการประพันธ์ของเขา งานประพันธ์มหากาพย์อีกเรื่องหนึ่งของมอร์ริสที่มีชื่อเสียงมาก คือ ซิกุร์ด เดอะ โวลซุง (Sigurd the Volsung)
มอร์ริสยังเป็นผู้แปลงานวรรณกรรมคลาสสิก วรรณกรรมยุคกลาง และวรรณกรรมไอซ์แลนด์อีกหลายเรื่อง เช่น Three Northern Love Stories และ อีเนียด ของ เวอร์จิล ในปี ค.ศ. 1875 และแปลมหากาพย์โอดิสซีย์ของโฮเมอร์ ในปี ค.ศ. 1887
ในช่วงเก้าปีสุดท้ายของชีวิตของเขา มอร์ริสเขียนนวนิยายขึ้นหลายเรื่อง รวมถึง The Wood Beyond the World และ The Well at the World's End ซึ่งได้รับการนับถือเป็นจุดเปลี่ยนสำคัญครั้งหนึ่งในประวัติศาสตร์ของวรรณกรรมแฟนตาซี เพราะในขณะที่นักเขียนคนอื่นเขียนถึงแผ่นดินลี้ลับ แผ่นดินในฝัน หรือเขียนเรื่องอนาคต (ซึ่งมอร์ริสก็เคยเขียนในเรื่อง News from Nowhere) แต่งานเขียนของมอร์ริสชิ้นนี้เป็นเรื่องแรกที่เขียนหนึ่งโลกแฟนตาซีที่สร้างขึ้นใหม่ทั้งหมด
The Wood Beyond the World เป็นงานที่มีอิทธิพลอย่างมากต่อ ซี. เอส. ลิวอิส ขณะที่ เจ. อาร์. อาร์. โทลคีน ได้รับอิทธิพลจาก The House of the Wolfings และ The Roots of the Mountains นักเขียนคนอื่นเช่น เจมส์ จอยซ์ ก็ได้รับอิทธิพลจากมอร์ริสเช่นกัน

**ดูเพิ่ม**
 งานกระจกสี

**อ้างอิง**

**แหล่งข้อมูลอื่น**
  รวมผลงานของวิลเลียม มอร์ริส ที่ Project Gutenberg-  ผลงานเขียนของวิลเลียม มอร์ริส date=2007-03-07 -  ผลงานกระจกสีของวิลเลียม มอร์ริส-  สมาคมวิลเลียม มอร์ริส
1896
หมวดหมู่:จิตรกรชาวอังกฤษ
หมวดหมู่:นักเขียนชาวอังกฤษ
หมวดหมู่:นักสังคมนิยมแบบอิสรนิยม
หมวดหมู่:งานกระจกสี
คณะดอมินิกัน

คณะนักเทศน์ (Order of Preachers; Ordo fratrum Praedicatorum) หรือที่รู้จักกันโดยทั่วไปว่า คณะดอมินิกัน (Dominican Order/Dominicans) เป็นคณะนักบวชคาทอลิกที่ก่อตั้งโดยนักบุญดอมินิกเมื่อต้นคริสต์ศตวรรษที่ 13 ที่ประเทศฝรั่งเศส ใช้วินัยของนักบุญออกัสตินเป็นแนวทางในการดำเนินชีวิตนักบวช และสมเด็จพระสันตะปาปาโฮโนริอุสที่ 3 ทรงให้การรับรองในปี ค.ศ. 1216 
ในอังกฤษและในบางประเทศจะเรียกนักบวชดอมินิกันว่า “ไฟรเออร์ดำ” (Black friars) เพราะจะสวมเสื้อคลุมสีดำทับแฮบิต (habit) สีขาวข้างใน ซึ่งต่างกับ “ไฟรเออร์ขาว” (White friars) ซึ่งหมายถึงนักบวชคณะคาร์เมไลท์ หรือ “ไฟรเออร์เทา” (Grey friars) ของคณะฟรันซิสกัน ซึ่งความจริงแล้วคณะฟรันซิสกันจะใส่สีน้ำตาล ในฝรั่งเศสนักบวชดอมินิกันบางครั้งก็ถูกเรียกว่า “ฌากอแบ็ง” (Jacobins) เพราะที่ปารีสมีคอนแวนต์ของคณะอยู่ที่โบสถ์แซ็ง-ฌัก-ดูว์-โอ-ปา นอกจากนั้นบางครั้งยังเป็นที่รู้จักกันว่า “Domini canes” หรือ “สุนัขของพระเจ้า” เพราะความที่มีชื่อเสียงว่าเป็นคณะที่มีความจงรักภักดีและเคร่งที่สุด ซึ่งบางครั้งมีผลในทางลบเพราะการพาดพิงไปถึงความเกี่ยวข้องของคณะนี้กับการไต่สวนศรัทธา (Inquisition) นักบวชในคณะนี้จะมีอักษร “O.P.” ท้ายชื่อ

**ประเภท**
คณะดอมินิกัน แบ่งออกเป็น 3 ชั้น ได้แก่- คณะชั้นหนึ่ง เป็นคณะนักบวชภิกขาจาร สมาชิกมีสถานะเป็นไฟรเออร์ - คณะชั้นสอง เป็นคณะนักบวชอารามิก สมาชิกมีสถานะเป็นนักพรตหญิง- คณะชั้นสาม หรือคณะชั้นสามของนักบุญดอมินิก สมาชิกมี 2 ประเภท ได้แก่
** แบบเรกิวลาร์ คือ สมาชิกเป็นนักบวชที่ถือคำปฏิญาณแบบธรรมดา
** แบบเซคิวลาร์ คือ สมาชิกที่ไม่ได้ถือคำปฏิญาณของนักบวช

**สมาชิกที่มีชื่อเสียง**
 ไฟรเออร์
; พระสันตะปาปา- สมเด็จพระสันตะปาปาอินโนเซนต์ที่ 5- สมเด็จพระสันตะปาปาเบเนดิกต์ที่ 11- สมเด็จพระสันตะปาปาปิอุสที่ 5- สมเด็จพระสันตะปาปาเบเนดิกต์ที่ 13
; บาทหลวง- ดอมินิกแห่งกุซมาน- ปีเอโตรแห่งเวโรนา- ทอมัส อไควนัส- อัลแบร์ตุส มาญุส
 นักพรตหญิง- มาร์กาเรตแห่งฮังการี
 สมาชิกคณะชั้นสาม- กาเตรีนาแห่งซีเอนา- กาเตรีนาแห่งริชชี- โรซาแห่งลิมา- มาร์ติน เด ปอร์เรส- หลุยส์ เดอ มงฟอร์

**อ้างอิง**

**แหล่งข้อมูลอื่น**
  เว็ปไซท์ของคณะดอมินิกัน-  เว็บบล็อกคณะดอมินิกัน
หมวดหมู่:องค์การที่ก่อตั้งในคริสต์ศตวรรษที่ 13
หมวดหมู่:คณะนักบวชคาทอลิก
คณะเยสุอิต

คณะเยสุอิต (Jesuits) มีชื่อเต็มว่า คณะแห่งพระเยซูเจ้า (Society of Jesus; Societas Iesu ใช้ชื่อย่อว่า “S.J.” หรือ “S.I.”) เป็นคณะนักบวชคาทอลิกที่นักบุญอิกเนเชียสแห่งโลโยลา (St.Ignatius of Loyola) ก่อตั้งขึ้นในปี ค.ศ. 1540 นักบวชในคณะนี้มีสมญาว่า “ทหารของพระคริสต์” (Soldiers of Christ) หรือ “ทหารราบของพระสันตะปาปา” (Foot soldiers of the Pope) เพราะนักบุญอิกเนเชียสผู้ก่อตั้งเคยเป็นอัศวินมาก่อนที่จะบวช
ในปัจจุบันนักบวชเยสุอิตทำงานสอนศาสนาใน 112 ประเทศและมีชื่อเสียงในทางการศึกษา การค้นคว้า และการส่งเสริมวัฒนธรรมการนำทางด้านฝ่ายจิต นอกจากนั้นยังมีส่วนร่วมในการต่อสู้เพื่อสิทธิมนุษยชนด้วย

**การก่อตั้ง**
เมื่อวันที่ 15 สิงหาคม ค.ศ. 1534 อิกเนเชียสแห่งโลโยลา นักบวชชาวสเปนและนักเรียนอีก 6 คนจากมหาวิทยาลัยปารีส ซึ่งเป็นชาวแคว้นบาสก์ ประเทศสเปน ประกอบด้วย ฟรันซิสโก ฆาบิเอร์ (Francisco Xavier) อัลฟอนโซ ซาลเมรอน (Alfonso Salmeron) ดีเอโก ลาอีเนซ (Diego Laínez) นิโคลัส โบบาดิลลา (Nicolás Bobadilla)) ปีแยร์ ฟาฟวร์ (Pierre Favre) จากซาวอย ประเทศฝรั่งเศส และซิเมา โรดริเกซ (Simão Rodrigues) จากประเทศโปรตุเกส พบกันที่มงมาทร์ ภายในห้องเก็บศพใต้โบสถ์นักบุญเดนิส นอกเมืองปารีส ผู้ร่วมในกลุ่มนี้ตั้งคำปฏิญาณถือความความยากจนและพรหมจรรย์ เพื่อ “เข้าทำงานกับโรงพยายาลและการเผยแพร่ศาสนาที่กรุงเยรูซาเลม หรือเพื่อไปยังที่ใด ๆ ที่พระสันตะปาปามีความประสงค์จะส่งไปโดยไม่ทักท้วง”
กลุ่มนี้เรียกตนเองว่า “กองกำลังพระเยซู” (Company of Jesus) เพราะผู้เป็นสมาชิกมีความรู้สึกว่าที่มาพบปะกันได้ก็เป็นเพราะอำนาจของพระเยซู คำว่า “กองกำลัง” เป็นนัยมาจากศัพท์ที่ใช้ในการเรียกกองทหาร และยังแสดงถึงความเป็นสาวกหรือผู้ติดตามพระเยซู คำว่า “Company” มาจากภาษาละติน “cum” และ “pane” ซึ่งแปลว่า “bread with” หรือผู้ที่กินอาหารด้วยกัน
การพบกันครั้งนี้นำไปสู่การก่อตั้งกลุ่มที่ต่อมาในปี ค.ศ. 1540 เรียกตนเองว่า “Society of Jesus” คำว่า “societas” ในภาษาละตินมาจากคำว่า “socius” หรือ “ผู้ร่วม” หรือ “สหาย” ในปี ค.ศ. 1537 กลุ่มนี้ก็เดินทางไปประเทศอิตาลีเพื่อยึ่นคำขออนุมัติการตั้งคณะใหม่ต่อพระสันตะปาปา สมเด็จพระสันตะปาปาปอลที่ 3 ทรงอนุมัติและอนุญาตให้สมาชิกในกลุ่มนั้นรับศีลอนุกรม
สมาชิกในกลุ่มนั้นจึงทำการรับศีลเป็นนักบวชที่เวนิสโดยบิชอปแห่งอาร์บเมื่อวันที่ 24 มิถุนายน หลังจากนั้นนักบวชกลุ่มก็อุทิศตัวให้กับการเทศนาและการช่วยงานการกุศลในประเทศอิตาลี เพราะไม่สามารถเดินทางไปกรุงเยรูซาเลมได้ตามที่ตั้งใจ เพราะขณะนั้นระหว่างปี ค.ศ. 1535 ถึงปี ค.ศ. 1538 เป็นระยะเวลาสงครามระหว่างจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ เวนิส และรัฐสันตะปาปา กับจักรวรรดิออตโตมัน ทำให้การเดินทางไปกรุงเยรูซาเลมเป็นไปไม่ได้

**สมาชิกที่มีชื่อเสียง**
นักบุญ
# นักบุญอิกเนเชียสแห่งโลโยลา
# นักบุญฟรันซิสโก ฆาบิเอร์
# นักบุญโรแบร์โต เบลลาร์มีโน
# นักบุญเปาโล มิกิ
# นักบุญลุยจี กอนซากา
พระสันตะปาปา
# สมเด็จพระสันตะปาปาฟรานซิส

**ดูเพิ่ม**
 อิกเนเชียสแห่งโลโยลา- คณะนักบวชคาทอลิก-  บ้านเซเวียร์ (ศูนย์กลางคณะแห่งพระเยซูเจ้า แขวงประเทศไทย) date=2017-05-11 

**แหล่งข้อมูลอื่น**
  คณะแห่งพระเยซูเจ้า (เยสุอิต) date=2012-01-13 

**อ้างอิง**
หมวดหมู่:องค์การที่ก่อตั้งในปี พ.ศ. 2083
เทพศิริ สุขโสภา

เทพศิริ สุขโสภา เป็นนักเขียน จิตรกรชาวไทย เกิดเมื่อวันที่ 6 มีนาคม พ.ศ. 2486 ที่ตำบลย่านยาว อำเภอสวรรคโลก จังหวัดสุโขทัย เข้าเรียนที่คณะจิตรกรรมประติมากรรมและภาพพิมพ์ มหาวิทยาลัยศิลปากรวังท่าพระ ได้เป็นศิษย์ของอาจารย์ศิลป์ พีระศรี และเป็นศิลปินแห่งชาติ สาขาวรรณศิลป์ ประจำปี 2560

**ผลงาน**
#วาดภาพประกอบให้หนังสือบทกวี สารคดี เรื่องสั้น เรื่องยาวมาทุกยุค
# เขียนเรื่องและวาดรูปชุด "โลกร้อยสี" "ปู่ดื้อ" นิทานผ่านเล่า "เรือกับรั้ว" ฯลฯ ให้มูลนิธิเด็ก
#ทำภาพนิ่งชุดชาวนาและปัญหาสิ่งแวดล้อม ช่วยเผยแพร่ประชาธิปไตย หลัง 14 ตุลาคม พ.ศ. 2516
#เขียนบทละครเวทีสะท้อนปัญหาญี่ปุ่น-ไทย เรื่อง "อักลี่ จาเซียน" หลัง 6 ตุลาคม พ.ศ.2519
#เป็นนักเล่าเรื่องผ่านสื่อ แผ่นภาพ สไลด์ หุ่นมือ และการแสดงเพื่อชุมชน
# วรรณกรรมเยาวชนเรื่อง "บึงหญ้าป่าใหญ่"
#นิยายเรื่อง "คนหกคน"
#รวมบทความศิลปะหลายเล่ม
#"ศิลปินกับนางแบบ", "คนวาดภาพประกอบ" และนวนิยายเรื่อง "ร่างพระร่วง" กับสำนักพิมพ์มติชน

**เครื่องราชอิสริยาภรณ์**

**อ้างอิง**
  ชีวิตของเส้นจากภาพเหมือนในโลกศิลปะหลายใบของเทพศิริ สุขโสภา date=2016-03-04 
หมวดหมู่:ศิลปินแห่งชาติสาขาวรรณศิลป์
หมวดหมู่:นักเขียนชาวไทย
หมวดหมู่:จิตรกรชาวไทย
หมวดหมู่:ศิลปินจากจังหวัดสุโขทัย
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
หมวดหมู่:ผู้ได้รับเครื่องราชอิสริยาภรณ์ จ.ภ.
เวอริไซน์

เวอริไซน์ (Verisign; NASDAQ: VRSN) เป็นบริษัทสัญชาติสหรัฐอเมริกา ให้บริการด้านความปลอดภัยในการใช้อินเทอร์เน็ต และบริการชำระค่าสินค้าออนไลน์  และเป็นผู้ได้รับอนุญาตจากกระทรวงพาณิชย์ของสหรัฐอเมริกา ให้เป็นผู้ควบคุมการจดทะเบียนโดเมนเนม .com  

**อ้างอิง**
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2538
อิกเนเชียสแห่งโลโยลา

นักบุญอิกเนเชียสแห่งโลโยลา (Ignatius of Loyola; Ignacio de Loyola) เป็นบาทหลวง และนักบุญในคริสต์ศาสนานิกายโรมันคาทอลิก เกิดก่อนวันที่ 23 ตุลาคม ค.ศ. 1491 ที่เมืองโลโยลา  ในประเทศสเปน และถึงแก่มรณกรรมเมื่อวันที่ วันที่ 31 กรกฎาคม 1556  ที่กรุงโรมในประเทศอิตาลี เป็นผู้ก่อตั้ง “คณะแห่งพระเยซูเจ้า” หรือที่นิยมเรียกว่า “คณะเยสุอิต” ซึ่งเป็นคณะนักบวชคาทอลิกซึ่งขึ้นโดยตรงต่อพระสันตะปาปา 
อิกเนเชียส หรือ อิกญาซีโอ เกิดในตระกูลขุนนางผู้มั่งคั่งและมีชื่อเสียงของสเปน เป็นอัศวินที่มุทะลุดุดันและชอบผจญภัย หลังจากได้รับบาดเจ็บจากการสู้รบในการล้อมเมืองปัมโปลนาในปี ค.ศ. 1521 ระหว่างที่พักรักษาตัวอยู่นั้น เนื่องจากว่าหาอ่านหนังสือเกี่ยวกับเรื่องอัศวินที่ตัวเองชอบไม่ได้ จึงได้หยิบหนังสือชีวประวัตินักบุญต่าง ๆ ขึ้นมาอ่าน จนเกิดความประทับใจและต้องการอุทิศตนตามแบบอย่างนักบุญและพระเยซู อิกญาซีโอได้รับศีลอนุกรมเป็นบาทหลวงในปี 1537 ที่เมืองเวนิส ในประเทศอิตาลี
นักบุญอิกเนเชียสเป็นผู้รวบรวมหนังสือชื่อ “Spiritual Exercises of Ignatius of Loyola” และเป็นผู้นำทางศาสนาที่มีพรสวรรค์สูงตามที่สมเด็จพระสันตะปาปาเกรกอรีที่ 15 กล่าวว่าเป็นผู้สาวกที่โดดเด่นของพระเป็นเจ้าและสิ่งที่สำคัญที่สุดของอิกเนเชียสคือพระเจ้าและเป็นผู้ที่เคร่งครัด นักบุญอิกเนเชียสมีบทบาทสำคัญในการต่อต้านการปฏิรูปศาสนาฝ่ายโปรเตสแตนต์โดยการเป็นผู้นำในการปฏิรูปคาทอลิก (Catholic Reformation)

**อ้างอิง**

**ดูเพิ่ม**
 เซนต์ - การปฏิรูปศาสนาฝ่ายโปรเตสแตนต์ - คณะแห่งพระเยซูเจ้า
หมวดหมู่:บุคคลที่เกิดในปี พ.ศ. 2034
หมวดหมู่:นักบุญชาวสเปน
หมวดหมู่:นักบุญคณะเยสุอิต
หมวดหมู่:นักบุญในคริสต์ศตวรรษที่ 16
หมวดหมู่:บาทหลวงชาวสเปน
หมวดหมู่:ผู้ก่อตั้งคณะนักบวชคาทอลิก
นักบุญสเทเฟน

นักบุญสเทเฟนกำลังเทศน์
นักบุญสเทเฟน (Saint Stephen; Στέφανος Stephanos) เป็นนักบุญและมรณสักขีในศาสนาคริสต์ เสียชีวิตเมื่อราว ค.ศ. 34  ที่กรุงเยรูซาเลม ประเทศอิสราเอลปัจจุบัน นักบุญสเทเฟนเป็นที่รู้จักกันในฐานะ "ปฐมมรณสักขี" (Protomartyr) เพราะเป็นคนแรกที่พลีชีพเพราะศรัทธาในศาสนาคริสต์ ชื่อภาษากรีกของเขาแปลว่ามงกุฎใบลอเรล หรือ มงกุฎ

**ชีวิต**
ตามหนังสือกิจการของอัครทูต ในช่วงศาสนาคริสต์ยุคแรกในกรุงเยรูซาเลม สเทเฟนเป็นหนึ่งในบุรุษเจ็ดคนซึ่งอาจจะเป็นชาวยิวหรือกรีกที่ถูกเลือกให้ช่วยในการจัดการการแจกทานของแม่ม่ายภายในพระวิหาร หน้าที่นี้มาเรียกกันภายหลังว่า "ดีกัน" (Deacon) นอกจากนั้นสเทเฟนยังมีชื่อเสียงว่าเก่งเรื่องเทศนาเกี่ยวกับพระเยซูต่อชาวเยรูซาเลม รวมทั้งต่อสมาชิกของธรรมศาลา (โบสถ์ยิว) 
เมื่อนักบุญสเทเฟนถูกพิจารณาในศาลและถูกลงโทษโดยการขว้างด้วยก้อนหินให้ตาย ก่อนที่จะเสียชีวิตก็เห็นนิมิตทั้งพระเจ้าพระบิดาและพระเยซูยืนอยู่ทางขวาของพระเจ้า

**ลัทธิบูชานักบุญสเทเฟน**
โบสถ์คริสต์ศาสนาหลายแห่งตั้งตามชื่อนักบุญสเทเฟน แต่นักบุญสเทเฟนไม่มีที่ฝังศพอย่างเป็นทางการจนกระทั่งปี ค.ศ. 415 เมื่อนักแสวงบุญเดินทางไปเยรูซาเลมกันเป็นจำนวนมาก พระชื่อลูเซียนกล่าวว่าได้เห็นนิมิตหลุมศพของนักบุญสเทเฟนที่เคฟาร์ กามาลา (Caphar Gamala) ทางเหนือของเยรูซาเลม นักบุญเกรกอรีแห่งตูร์กล่าวว่าเมื่อชาวฮันมารุกรานและเผาเมืองเม็ทซ (Metz) ก็ไม่สามารถเผาชาเปลของนักบุญสเทเฟนที่เป็นที่เก็บเรลิกของท่านได้ เชื่อว่าเพราะท่านมีบารมีคุ้มกัน

**อ้างอิง**
หมวดหมู่:บุคคลที่เกิดในคริสต์ศตวรรษที่ 1
หมวดหมู่:นักบุญจากแผ่นดินศักดิ์สิทธิ์
หมวดหมู่:นักบุญในคริสต์ศตวรรษที่ 1
หมวดหมู่:มรณสักขีในศาสนาคริสต์
หมวดหมู่:บุคคลในกิจการของอัครทูต
หมวดหมู่:นักบุญจากพันธสัญญาใหม่
มรณสักขีในศาสนาคริสต์

ดูความหมายอื่นของ มรณสักขี ที่ มรณสักขี (แก้ความกำกวม)

ไฟล์:BoutsErasmus.jpg|thumb|272px|การทรมานของนักบุญเอรัสมุส โดยเดียริค เบาท์ ราวปี ค.ศ. 1458
ในศาสนาคริสต์ มรณสักขี (martyr) หมายถึงคริสต์ศาสนิกชนที่ถูกทรมานจนตายหรือถูกฆ่าหรือถูกลงโทษให้ประหารชีวิตเพราะความเชื่อ ในศาสนาคริสต์ยุคแรกมีผู้ถูกทรมานและฆ่าด้วยความทรมานต่างๆเช่นถูกขว้างด้วยก้อนหินให้ตาย ถูกตรึงกางเขน ถูกเผาทั้งเป็น และอื่น ๆ  
คำว่า “martyr” มาจากภาษากรีกที่แปลว่า “พยาน” การฆ่าเช่นนี้เป็นผลจากการพยายามกำจัดคริสต์ศาสนิกชนอย่างเป็นทางการ (การเบียดเบียนทางศาสนา) เช่นในสมัยจักรวรรดิโรมันก่อนที่คริสต์ศาสนาจะเป็นศาสนาที่ถูกต้องตามกฎหมาย
คริสต์ศาสนิกชนคนแรกที่เป็นมรณสักขีคือนักบุญสเทเฟนที่บันทึกไว้ใน KJV ถูกขว้างด้วยก้อนหินจนถึงแก่ชีวิตเพราะศรัทธาในพระเยซูว่าเป็นพระเมสสิยาห์ และยังคงมีคริสต์ศาสนิกชนอีกหลายคนที่ถูกฆ่านอกจากนักบุญสเทเฟน ตามที่นักบุญเปาโลอัครทูตกล่าวว่ามีการขู่จะฆ่าสาวกของพระเยซูในเวลานั้นหลายครั้ง (1)
ในคริสต์ศตวรรษต่อมาก็มีการเบียดเบียนคริสต์ศาสนิกชนอย่างเป็นทางการอีกหลายครั้งเช่นในระหว่างการปฏิรูปศาสนาฝ่ายโปรเตสแตนต์ โดยถูกกล่าวหาว่าเป็นพวกนอกรีตหรือเป็น “พวกนิยมพระสันตะปาปา” (Papists)

**มรณสักขีในสมัยอัครทูต (คริสต์ศตวรรษที่ 1)**
 นักบุญสเทเฟน “ปฐมมรณสักขี” (Protomartyr) ถูกขว้างด้วยก้อนหินจนตาย ราวปี ค.ศ. 35- นักบุญยากอบ บุตรเศเบดี ถูกตัดหัวราวปี ค.ศ. 44- นักบุญฟีลิปอัครทูต ถูกตรึงกางเขนเมื่อปี ค.ศ. 54- นักบุญมัทธิวผู้นิพนธ์พระวรสาร ถูกฆ่าด้วยหอกหัวขวานเมื่อปี ค.ศ.  60- นักบุญยากอบผู้ชอบธรรม ถูกซ้อมตายด้วยพลองหลังจากถูกตรึงกางเขนและขว้างด้วยหิน- นักบุญมัทธีอัส ถูกขว้างด้วยก้อนหินและตัดหัว- นักบุญอันดรูว์ ถูกตรึงบนกางเขนรูป “X”- นักบุญมาระโกผู้นิพนธ์พระวรสาร ถูกซ้อมตาย- นักบุญซีโมนเปโตร ถูกตรึงกางเขนหงายเท้า- นักบุญเปาโลอัครทูต ถูกตัดหัวที่โรม- นักบุญยูดาอัครทูต ถูกตรึงกางเขน- นักบุญบารโธโลมิวอัครทูต ถูกตรึงกางเขน- นักบุญโธมัสอัครทูต ถูกฆ่าด้วยหอก- นักบุญลูกาผู้นิพนธ์พระวรสาร ถูกแขวนคอ- นักบุญซีโมนเศโลเท ถูกตรึงกางเขนเมื่อปี ค.ศ. 74
หมายเหตุ: ตามตำนานนักบุญยอห์นอัครทูตถูกต้มในน้ำมันแต่รอดมาได้และเป็นอัครทูตองค์เดียวที่มิได้เป็นมรณสักขี

**ดูเพิ่ม **
 นักบุญ- การตรึงกางเขน- การตรึงพระเยซูที่กางเขน- การเบียดเบียนคริสต์ศาสนิกชน- สารบรรณผู้พลีชีพ

**แหล่งข้อมูลอื่น**

หมวดหมู่:ศาสนาคริสต์
หมวดหมู่:นักบุญ
หมวดหมู่:ปรัชญาศาสนาคริสต์
หมวดหมู่:การเบียดเบียนคริสต์ศาสนิกชน
หมวดหมู่:ผู้ถูกประหารชีวิต
มรณสักขี (แก้ความกำกวม)

มรณสักขี สามารถหมายถึง- มรณสักขี ความหมายที่ใช้ทั่วไป- มรณสักขีในศาสนาคริสต์ หรือ มรณสักขีแห่งความศรัทธา (Martyr of the faith) ผู้ที่ถูกทรมานจนตาย หรือถูกฆ่า หรือถูกลงโทษให้ประหารชีวิตเพราะความศรัทธาในศาสนาคริสต์- มรณสักขีแห่งการกุศล (Martyr of charity) ผู้ที่เสียชีวิตจากการทำการกุศลเพื่อศาสนาคริสต์ ซึ่งเป็นการเสียชีวิตลักษณะหนึ่งในข่ายที่สามารถทำให้ได้รับการแต่งตั้งให้เป็นนักบุญได้
ยากอบบุตรเศเบดี

: ดูความหมายอื่นของ นักบุญเจมส์ ที่ นักบุญเจมส์
ยากอบบุตรเศเบดี  (James, son of Zebedee หรือ Yaakov Ben-Zebedee) หรือนักบุญยากอบองค์ใหญ่ (James the Greater) เป็นนักบุญและมรณสักขีในศาสนาคริสต์ เสียชีวิตราว ค.ศ. 44 เป็นอัครทูตของพระเยซู เป็นบุตรของเศเบดีกับนางสะโลเม และเป็นพี่ชายของยอห์นอัครทูต การเติมสร้อยชื่อ “องค์ใหญ่” ก็เพื่อให้แตกต่างจากยากอบ บุตรอัลเฟอัส หรือที่เรียกว่า “องค์เล็ก” นักบุญยากอบบุตรเศเบดี เป็นสาวกคนแรก ๆ ของพระเยซู  พระวรสารสหทรรศน์กล่าวว่าเมื่อพระเยซูทรงเรียกเขามาเป็นสาวก ยากอบ ยอห์น และพ่อกำลังอยู่ริมทะเล ตามพระวรสารนักบุญมัทธิวและพระวรสารนักบุญมาระโก พระเยซูให้สมญาทั้งยากอบและยอห์นว่า “ลูกฟ้าร้อง” (Boanerges โบอาเนอเย) หนังสือกิจการของอัครทูต 12:1-2 บันทึกว่าพระเจ้าเฮโรด อากริปปา ทรงสั่งประหารยากอบด้วยดาบ
กล่าวกันว่าร่างของยากอบถูกฝังไว้ที่ซานเตียโกเดกอมโปสเตลาในกาลิเซีย (ประเทศสเปน) นักบุญยากอบเป็นนักบุญองค์อุปถัมภ์ประเทศสเปน เมืองที่เป็นที่ฝังร่างจึงถือว่าเป็นเมืองที่มีความสำคัญเป็นที่สามของคริสตจักรโรมันคาทอลิก (ถัดจากเยรูซาเลมและโรม) เส้นทางเซนต์เจมส์ (Way of St. James) เป็นถนนที่ไปจากเมืองต่าง ๆ ในยุโรปไปสุดที่ซานเตียโกเดกอมโปสเตลาเป็นถนนสำหรับนักแสวงบุญสายที่สำคัญที่สุดตั้งแต่สมัยกลางเป็นต้นมา นักบุญยากอบจึงถือว่าเป็นนักบุญองค์อุปถัมภ์นักแสวงบุญด้วย

**อ้างอิง**
หมวดหมู่:มรณสักขีในศาสนาคริสต์
หมวดหมู่:นักบุญในคริสต์ศตวรรษที่ 1
หมวดหมู่:นักบุญจากแผ่นดินศักดิ์สิทธิ์
หมวดหมู่:มรณสักขีในศาสนาคริสต์
หมวดหมู่:อัครทูต
หมวดหมู่:ผู้ถูกประหารชีวิตโดยการตัดศีรษะ
หมวดหมู่:นักบุญจากพันธสัญญาใหม่
เซนต์เจมส์

เซนต์เจมส์ หรือ นักบุญยากอบ สามารถหมายถึง

**นักบุญ**
 ยากอบ บุตรเศเบดี  (James, son of Zebedee หรือ James the Greater)- ยากอบ บุตรอัลเฟอัส  (James, son of Alphaeus หรือ James the Lesser)- ยากอบผู้ชอบธรรม  (St. James the Just)

**สถานที่ที่ใช้คำทับศัพท์**
 โบสถ์เซนต์เจมส์  (St. James's Church) เป็นชื่อที่นิยมในการตั้งชื่อวัด- เมืองเซนต์เจมส์  (St. James) เป็นชื่อที่นิยมในการตั้งชื่อเมืองเช่น เมืองเซนต์เจมส์ ใน รัฐแมริแลนด์ หรือ เมืองเซนต์เจมส์ ใน รัฐมินนิโซตา- เซนต์เจมส์...  (St. James...) เป็นชื่อที่นิยมในการตั้งชื่อสถานที่เช่น โรงพยาบาล, โรงเรียน, สวนสาธารณะ, มหาวิทยาลัย และอื่นๆ - เส้นทางนักบุญยากอบ (St. James' Way) คือเส้นทางสายต่างๆ ที่ใช้โดยนักแสวงบุญในการเดินทางเพื่อทำการจาริกแสวงบุญไปยังเมืองซานติอาโกเดอคอมโพสเตลาในประเทศสเปนจากประเทศต่างๆ ในยุโรป- พระราชวังเซนต์เจมส์ (St. James's Palace) ลอนดอนในอังกฤษ
หมวดหมู่:หน้าแก้ความกำกวมชื่อสถานที่
จ
จ
นักบุญเจมส์

นักบุญเจมส์ อาจหมายถึง
 นักบุญ- นักบุญเจมส์ ลูกของเซเบดี  (James, son of Zebedee หรือ James the Greater)- นักบุญเจมส์ ลูกของอัลเฟียส  (James, son of Alphaeus หรือ James the Lesser)- นักบุญเจมส์ผู้ยุติธรรม  (St. James the Just)
 สถานที่ที่ใช้คำทับศัพท์- วัดเซนต์เจมส์  (St. James's Church) เป็นชื่อที่นิยมในการตั้งชื่อวัด- เมืองเซนต์เจมส์  (St. James) เป็นชื่อที่นิยมในการตั้งชื่อเมืองเช่น เมืองเซนต์เจมส์ ใน รัฐแมริแลนด์ หรือ เมืองเซนต์เจมส์ ใน รัฐมินนิโซตา- เซนต์เจมส์...  (St. James) เป็นชื่อที่นิยมในการตั้งชื่อสถานที่เช่น โรงพยาบาล, โรงเรียน, สวนสาธารณะ, มหาวิทยาลัย และอื่นๆ - ถนนนักบุญเจมส์ (St. James' Way) ถนนนักแสวงบุญจากเมืองต่างๆ ในยุโรปไปสู่เมืองซานติอาโกเดอคอมโพสเตลลาในประเทศสเปน- วังเซนต์เจมส์ (St. James's Palace) ลอนดอนในอังกฤษ
นักบุญคริสโตเฟอร์

นักบุญคริสโตเฟอร์ (Saint Christopher; Άγιος Χριστόφορος) เป็นชาวคานาอัน ต่อมาได้นับถือศาสนาคริสต์และพลีชีพเป็นมรณสักขีในรัชสมัยจักรพรรดิเดซิอุสแห่งจักรวรรดิโรมันราวคริสต์ศตวรรษที่ 3  และเป็นหนึ่งในนักบุญผู้ช่วยศักดิ์สิทธิ์สิบสี่องค์
คริสตจักรโรมันคาทอลิกถือว่านักบุญคริสโตเฟอร์เป็นนักบุญองค์อุปถัมภ์ผู้เดินทางและนักกีฬา แต่เมื่อปี ค.ศ. 1969 ทางสันตะสำนักก็ยกเลิกวันฉลองนักบุญคริสโตเฟอร์จากปฏิทินศาสนาที่เป็นทางการ เพราะขาดหลักฐานทางประวัติศาสตร์ว่านักบุญคริสโตเฟอร์มีตัวตนหรือเป็นผู้เคร่งครัดทางศาสนาจริงหรือไม่ แต่การฉลองก็ยังทำกันตามท้องถิ่น

**ตำนานของนักบุญคริสโตเฟอร์**
ในบางภาพ นักบุญคริสโตเฟอร์จะมีหัวเป็นสุนัข
ตามตำนานกล่าวว่าในสมัยของจักพรรดิเดซิอุสแห่งจักรวรรดิโรมันมีชายคนหนึ่งชื่อ เรเพรบัส หรือ เรโพรบัส (ภาษาอังกฤษ รีโพรเบท) ถูกจับเป็นเชลยศึกจากสงครามกับชนเผ่าทางตะวันตกของอียิปต์และถูกส่งไปทำงานในหน่วย “Marmaritae” ซึ่งสันนิษฐานว่าอาจจะเป็นชนเผ่าเบอร์เบอร์แห่งไซเรไนคา  เรเพรบัสมีลักษณะสูงใหญ่และท่าทางน่าเกรงขามมีหัวเป็นสุนัข (cynocephaly) และเป็นผู้กินเนื้อมนุษย์เช่นชน Marmaritae ไม่ว่าจะอย่างไรก็ตามในที่สุดเรเพรบัสก็หันมานับถือศาสนาคริสต์และเข้าพิธีบัพติศมาและเริ่มเผยแพร่ศาสนา ในที่สุดเจ้าเมืองแอนติออก (หรือบางเรื่องก็ว่าพระจักพรรดิเอง) ประกาศสั่งประหารชีวิตเรเพรบัสเพราะความเชื่อในศาสนาคริสต์ แต่เรเพรบัสก็รอดการปองชีวิตมาได้หลายครั้งอย่างปาฏิหาริย์ แต่ในที่สุดก็อนุญาตให้ประหารตนเองหลังจากที่เปลึ่ยนศาสนาคนเป็นจำนวนมาก  ร่างของเรเพรบัสถูกนำกลับไปอะเล็กซานเดรียโดยปีเตอร์แห่งอัตตาเลีย

**อ้างอิง**

**ข้อมูลเพิ่มเติม**
 เซนต์ - นักบุญผู้ช่วยศักดิ์สิทธิ์สิบสี่องค์
หมวดหมู่:นักบุญจากแผ่นดินศักดิ์สิทธิ์
หมวดหมู่:นักบุญผู้ช่วยศักดิ์สิทธิ์สิบสิ่องค์
หมวดหมู่:มรณสักขีในศาสนาคริสต์
หมวดหมู่:นักบุญในคริสต์ศตวรรษที่ 3
หมวดหมู่:ยักษ์ (เรื่องปรัมปราตะวันตก)
นักปราชญ์แห่งคริสตจักร

ไฟล์:Isidor von Sevilla.jpeg|right|thumb|300px|ภาพนักบุญอีซีโดโรแห่งเซบิยา กับหนังสือซึ่งเป็นสัญลักษณ์ที่นิยมกันในการแสดงรูปของนักปราชญ์แห่งคริสตจักร
นักปราชญ์แห่งคริสตจักร (Doctor of the Church; Doctor Ecclesiae) (คำว่า “docere” หรือ “doctor” ในภาษาละตินหมายถึง “สอน”) เป็นตำแหน่งที่คริสตจักรแต่งตั้งให้ผู้ที่มีความสำคัญด้านคำสอนหรือเทววิทยาศาสนาคริสต์เป็นพิเศษ

**ก่อนคริสต์ศตวรรษที่ 16**
ในคริสตจักรตะวันตก มีปิตาจารย์แห่งคริสตจักรที่ได้รับยกย่องเป็นนักปราชญ์อยู่ 4 องค์ ได้แก่ นักบุญเกรกอรีผู้ยิ่งใหญ่ นักบุญแอมโบรสแห่งมิลาน นักบุญออกัสตินแห่งฮิปโป และนักบุญเจอโรม ขณะที่คริสตจักรตะวันออกมีนักปราชญ์ที่โดดเด่นเป็นพิเศษ 3 องค์ ได้รับยกย่องเป็น "ไฮเออราร์คผู้ศักดิ์สิทธิ์ทั้งสาม" ได้แก่ นักบุญจอห์น คริสซอสตอม นักบุญแบซิลแห่งซีซาเรีย และนักบุญเกรกอรีแห่งนาเซียนซัส 

**คริสตจักรโรมันคาทอลิก**
ในคริสตจักรโรมันคาทอลิกตำแหน่งนี้จะมอบให้แก่นักบุญผู้เป็นเจ้าของงานประพันธ์ที่คริสตจักรถือว่ามีคุณค่าต่อการศึกษา โดยการประกาศจากพระสันตะปาปาหรือจากสภาสังคายนาสากล การแต่งตั้งนี้นาน ๆ จึงทำกันครั้งหนึ่งและเป็นการแต่งตั้งหลังจากที่ผู้ได้รับการแต่งตั้งเสียชีวิตไปแล้วและหลังจากที่ได้รับประกาศให้เป็นนักบุญแล้วเท่านั้น
ในคริสตจักรละติน หลังจากที่นักปราชญ์ฝ่ายละตินทั้ง 4 องค์ได้รับยกย่องเป็นนักปราชญ์แห่งคริสตจักรไปแล้ว สมเด็จพระสันตะปาปาปิอุสที่ 5 ได้ประกาศยกย่องนักปราชญ์อีก 4 องค์เป็นนักปราชญ์แห่งคริสตจักรตะวันออกในปี ค.ศ. 1568 ได้แก่ นักบุญจอห์น คริสซอสตอม นักบุญแบซิลแห่งซีซาเรีย นักบุญเกรกอรีแห่งนาเซียนซัส และนักบุญอะทานาเชียสแห่งอะเล็กซานเดรีย
นักปราชญ์แห่งคริสตจักรแต่ละองค์ก็มีความเชี่ยวชาญในสาขาต่าง ๆ กัน เช่น นักบุญเกรกอรีหรือพระสันตะปาปาเกรกอรีที่ 1 และนักบุญแอมโบรสเป็นนักเขียนจดหมายและศาสตรนิพนธ์ นักบุญกาเตรีนาแห่งซีเอนาและนักบุญยอห์นแห่งไม้กางเขนจะเขียนเกี่ยวกับเทววิทยาเชิงรหัสยะ (mystical theology) นักบุญออกัสตินแห่งฮิปโปและนักบุญโรแบร์โต เบลลาร์มีโน เน้นงานเขียนปกป้องคริสตจักรจากพวกนอกรีต นักบุญบีดเขียน “ประวัติศาสตร์คริสตจักรของชนอังกฤษ” ซึ่งเป็นเอกสารที่ดีที่สุดในทางประวัติศาสตร์อังกฤษสมัยกลาง ส่วนนักบุญแอนเซล์มแห่งแคนเทอร์เบอรี นักบุญอัลแบร์ตุส มาญุส และนักบุญทอมัส อไควนัส เป็นทั้งนักเทววิทยาระบบ
ในปี ค.ศ. 1970 ได้มีการแต่งตั้งนักบุญหญิงเป็นนักปราชญ์แห่งคริสตจักรเป็นครั้งแรก คือ นักบุญเตเรซาแห่งอาบีลาและนักบุญกาเตรีนาแห่งซีเอนา ต่อมามีนักบุญเตแรซแห่งลีซีเยอและนักบุญฮิลเดการ์ดแห่งบิงเงิน ได้รับแต่งตั้งเพิ่มมาอีกตามลำดับ
คริสตจักรโรมันคาทอลิกได้แต่งตั้ง “นักปราชญ์แห่งคริสตจักร” ทั้งหมดด้วยกัน 35 องค์ ในจำนวนนี้ 18 องค์ถึงแก่กรรมก่อนจะเกิดศาสนเภทตะวันออก-ตะวันตกในปี ค.ศ. 1054 ซึ่งทางนิกายอีสเทิร์นออร์ทอดอกซ์ก็ยังนับถือนักปราชญ์ทั้ง 17 องค์นี้ ในบรรดา 35 องค์นี้ 25 องค์มาจากศาสนาคริสต์ตะวันตก และอีก 8 มาจากศาสนาคริสต์ตะวันออก ประกอบด้วยนักบุญหญิง 4 องค์ มุขนายก 18 องค์ บาทหลวง 12 องค์ พันธบริกร 1 องค์ นักพรตหญิง 3 องค์ พรหมจารี 1 องค์ และเป็นชาวยุโรป 26 องค์ ชาวแอฟริกา 3 องค์ และอีก 6 องค์เป็นชาวเอเชีย

**รายชื่อนักปราชญ์แห่งคริสตจักรโรมันคาทอลิก**

**ดูเพิ่ม**
 ศาสนาคริสต์ - เซนต์

**แหล่งข้อมูลอื่น**
  นักปราชญ์แห่งคริสตจักร (Catholic Church) -  นักปราชญ์แห่งคริสตจักร (Catholic Encyclopedia)
อันโตนีโอ ดา กอร์เรจโจ

อันโตนิโอ อัลเลอกริ ดา คอร์เรจจิโอ
ไฟล์:Correggio_028c.jpg|thumb|150px|“จูปิเตอร์และโล” (Jupiter and Io) ราว ค.ศ. 1531 เป็นภาพที่แสดงลักษณะการเขียนของคอร์เรจจิโออย่างเห็นได้ชัด ไม่มีการซ่อนความอ่อนหวานของ eroticism, สีสว่างและเย็น
อันโตนิโอ อัลเลอกริ ดา คอร์เรจจิโอ หรือ อันโทนิโอ ดา คอร์เรจจิโอ ( Antonio Allegri da Correggio หรือ Antonio da Correggio; ชื่อเมื่อแรกเกิด: ) (สิงหาคม ค.ศ. 1489 - 5 มีนาคม ค.ศ. 1534) เป็นจิตรกรสมัยศิลปะเรอเนซองส์ คนสำคัญจากปาร์มาในประเทศอิตาลีในคริสต์ศตวรรษที่ 16 มีความเชี่ยวชาญทางการเขียนจิตรกรรมฝาผนังและภาพสีน้ำมันทึ่เต็มไปด้วยความรู้สึกสัมผัส (sensuous) การวางองค์ประกอบของภาพเต็มไปด้วยความเคลื่อนไหว ความลวงตาทางทัศนียภาพ และการใช้ความลึก (foreshortening) คอร์เรจจิโอเป็นผู้มาก่อนศิลปะโรโคโคของคริสต์ศตวรรษที่ 18

**ชีวิต**
อันโตนิโอ อัลเลอกริเกิดที่เมืองเล็กๆ ชื่อคอร์เรจจิโอไม่ใกลจากเรจจิโอ เอมิเลีย พ่อของอันโทนิโอ อัลเลอกริเป็นพ่อค้า นอกจากนั้นก็ไม่มีหลักฐานอะไรอื่นเกี่ยวกับชีวิตหรือการฝึกงาน  ระหว่างปี ค.ศ. 1503 ถึงปี ค.ศ. 1505 อันโตนิโอ อัลเลอกริฝึกงานกับฟรานเชสโก บิอันชิ เฟอร์รารา (Francesco Bianchi Ferrara) จากเมืองโมดีนา ที่โมดีนาอาจจะได้ทำความรู้จักกับจิตรกรเช่นลอเร็นโซ คอสตา (Lorenzo Costa) และ ฟรานเชสโก ฟรานเชีย (Francesco Francia) ซึ่งอิทธิพลของจิตรกรสองคนนี้จะพบในงานเขียนแรกๆ ของอันโทนิโอ อัลเลอกริ หลังจากเดินทางไปมานทัวในปี ค.ศ. 1506 อันโตนิโอ อัลเลอกริก็กลับมาคอร์เรจจิโอและมาอยู่จนปี ค.ศ. 1510 ระหว่างนี้ก็เขียนภาพ “การชื่นชมพระบุตรกับนักบุญอลิซาเบธและนักบุญจอห์นแบ็พทิสต์” ซี่งจะเห็นอิทธิพลจากทั้งคอสตาและอันเดรีย มานเทนยา ในปี  ค.ศ. 1514 อันโตนิโอ อัลเลอกริอาจจะเขียนภาพกลม (tondo) สามภาพที่หน้าประตูวัดซานอันเดรียที่มานทัว หลังจากนั้นอันโทนิโอ อัลเลอกริก็กลับไปคอร์เรจจิโออีกครั้ง และเป็นศิลปินมีชื่อเสียง ได้รับสัญญาจ้างให้วาดฉากแท่นบูชาพระแม่มารีที่สำนักสงฆ์ท้องถิ่นเซนต์ฟรานซิส ปัจจุบันอยู่ที่เดรสเด็น ประเทศเยอรมนี

**ดูเพิ่ม**
 จิตรกรรมฝาผนัง- ศิลปะเรอเนซองส์

**สมุดภาพ== 
ไฟล์:Cupido.jpg|คิวปิด ราว ค.ศ. 1490
ไฟล์:Correggio 027.jpg|“นักบุญแคทเธอรินแห่งอเล็กซานเดรีย” ราว ค.ศ. 1508-1510 พิพิธภัณฑ์แห่งชาติ ลอนดอน อังกฤษ
ไฟล์:Correggio Noli Me Tangere.jpg|“อย่ายึดข้า” ราว ค.ศ. 1518 พิพิธภัณฑ์ปราโด มาดริด ประเทศสเปน
ไฟล์:Correggio 057.jpg|“อย่ายึดข้า” (รายละเอียด)
ไฟล์:Correggio 045.jpg|“พระแม่มารีและพระบุตร” ราว ค.ศ. 1527-1528
ไฟล์:Correggio 036.jpg|จิตรกรรมฝาผนังบนโดมที่มหาวิหารปาร์มา ราว ค.ศ. 1526-1528
ไฟล์:Correggio 031.jpg|จิตรกรรมฝาผนังบนโดมที่มหาวิหารปาร์มา (รายละเอียด)
ไฟล์:Correggio 035.jpg|จิตรกรรมฝาผนังบนโดมที่มหาวิหารปาร์มา (รายละเอียด)
ไฟล์:Correggio 006.jpg|“พระแม่มารีและพระบุตร”  ราว ค.ศ. 1529-1530 เดรสเดิน ประเทศเยอรมนี
ไฟล์:Correggio 041.jpg|“หนีไปอียิปต์” ราว ค.ศ. 1530 หอศิลปะแห่งพาร์มา
1534
หมวดหมู่:บุคคลที่เกิดในปี พ.ศ. 2032
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 16
หมวดหมู่:จิตรกรสมัยฟื้นฟูศิลปวิทยา

หมวดหมู่:บุคคลจากปาร์มา
ความเร็วหลุดพ้น

การวิเคราะห์ของไอแซก นิวตัน เกี่ยวกับความเร็วหลุดพ้น กระสุนปืน A และ B จะตกกลับลงสู่พื้นโลก กระสุนปืน C จะเคลื่อนที่ครบรอบเป็นวงโคจรรูปวงกลม, กระสุนปืน D จะเคลื่อนที่เป็นรูปวงรี กระสุนปืน E จะเคลื่อนที่หลุดพ้นออกไปจากโลก
ในวิชาฟิสิกส์ ความเร็วหลุดพ้น คือ อัตราเร็วที่พลังงานจลน์บวกกับพลังงานศักย์โน้มถ่วงของวัตถุแล้วมีค่าเป็นศูนย์  ความเร็วหลุดพ้น คือ ความเร็วที่จะพาวัตถุไปได้ไกลจนพ้นจากอิทธิพลของแรงโน้มถ่วงของโลกได้พอดี (โดยการส่งแรงผลักเพียงครั้งเดียว และในสูตรนี้ยังไม่รวมเรื่องแรงเสียดทานเข้าไป) ความเร็วหลุดพ้นมีค่าประมาณ 11.2 km/s หรือ 40,320 km/h
สำหรับวัตถุทรงกลมสมมาตร ความเร็วหลุดพ้นที่ระยะทางค่าหนึ่งคำนวณได้จากสูตร  

เมื่อ G คือ ค่าคงที่โน้มถ่วงสากล (the universal gravitational constant) (G = 6.67×10−11 m3 kg−1 s−2), M คือมวลของดาวเคราะห์, ดวงดาว หรือ วัตถุอื่น ๆ, และ r คือระยะทางจากศูนย์กลางของแรงโน้มถ่วง 
ในสมการนี้แรงเสียดทานในชั้นบรรยากาศ (แรงฉุดของอากาศ) จะไม่ถูกนำมาพิจารณา จรวดนั้นจะสามารถเคลื่อนที่ออกมาจากปล่องแห่งแรงโน้มถ่วง (gravity well) ได้อย่างแท้จริงโดยไม่จำเป็นต้องใช้ความเร็วหลุดพ้นเพื่อการทำเช่นนั้น แต่สามารถบรรลุผลอย่างเดียวกันได้ที่ความเร็วใด ๆ กับโหมดที่เหมาะสมของเครื่องยนต์และเชื้อเพลิงที่เพียงพอ ความเร็วหลุดพ้นจะถูกนำไปประยุกต์ใช้กับแนววิถีการเคลื่อนที่ของวัตถุในอากาศ (ballistic trajectories) แต่เพียงเท่านั้น
ถ้าต้องการส่งยานอวกาศออกไปให้พ้นจากสนามโน้มถ่วงของโลก ต้องทำความเร็วหลุดพ้นหรือไม่? คำตอบคือ ไม่ใช่ เพราะไม่มียานอวกาศลำไหนเคลื่อนที่จากโลกด้วยความเร็วขนาดนั้น ( 32.9 มัค ) โดยใช้วิธีส่งแรงผลักจากเครื่องยนต์ด้วยความเร่งที่สม่ำเสมอเพื่อสะสมความเร็วขึ้นเรื่อยๆ เช่น กระสวยอวกาศ "ดิสคัฟเวอรี" ของสหรัฐฯ มีการส่งกำลัง โดยหลังจากทะยานตัวขึ้นจากพื้นดินจะปรับความเร็วตั้งแต่ 160 ก.ม. ต่อชั่วโมงเป็น 1,600 ก.ม.ต่อชั่วโมง นำพานักบินขึ้นและอุปกรณ์ที่หนักกว่า 2,000 ตันส่งสู่ห้วงอวกาศได้ในเวลาไม่ถึง 9 นาที
คำว่า ความเร็วหลุดพ้น อันที่จริงแล้วเรามักเรียกชื่อกันผิด ๆ และมันก็มักจะถูกต้องมากขึ้นถ้าจะเรียกว่า อัตราเร็วหลุดพ้น (escape speed) เนื่องจากค่าอัตราเร็วนี้ เป็นปริมาณสเกลาร์ซึ่งมีความเป็นอิสระจากทิศทาง (สมมติว่าดาวเคราะห์ไม่หมุนและไม่สนใจแรงเสียดทานในบรรยากาศหรือผลทางสัมพัทธภาพ)

**หมายเหตุ**

**อ้างอิง**
 cite book |author=Roger R. Bate, Donald D. Mueller, and Jerry E. White |title=Fundamentals of astrodynamics |url=https://archive.org/details/fundamentalsofas00bate |publisher=Dover Publications |location=New York |year=1971 |isbn=0-486-60061-0 |oclc= |doi=

**ดูเพิ่ม**
วันวิสาข์ตาพทิพย์- Characteristic energy (C3)- Delta-v budget - speed needed to perform manoeuvres.- Gravitational slingshot - a technique for changing trajectory.- Gravity well- Two-body problem- Black hole - an object with an escape velocity greater than the speed of light- Oberth effect - burning fuel deep in a gravity field gives higher change in velocity.- Newton's cannonball- List of artificial objects escaping from the Solar System- List of artificial objects in heliocentric orbit
หมวดหมู่:แรง
หมวดหมู่:วงโคจร
หมวดหมู่:ดาราพลศาสตร์